《张氏溪馆》
宋代·史弥宁

景物自相投，茅檐俯碧流。镜中双鹭下，画里几山秋。

日落谁横笛，江寒独倚楼。有人过裴迪，问是辋川不。

作者简介：史弥宁，字安卿，鄞县人。生卒年均不详，约宋宁宗庆元末前后在世。嘉定中，以国子监生莅春坊事，带阁门宣赞舍人。知邵阳。弥宁著有诗集友林乙稿一卷，《四库总目》传于世。